
FILOSOFIA MENTALULUI 


Problema existenţei decorporalizate 


Decorporalizare înseamnă posibilitatea existenţei în afara corpului 
a cuiva care, anterior, a avut un corp. O modalitate de a privi existenţa 
decorporalizată este prin prisma vieţii după moarte. Pentru majoritatea 
oamenilor, teama de moarte se traduce prin teama de distrugere totală. 


Creştinismul şi problema supravieţuirii 

In concepţia creştină, moartea nu anihilează. Temeiul credinţei în 
viaţa veşnică este faptul că persoana şi corpul său pot fi separate; o dată 
ce sunt separate, persoana poate supravieţui fără corp şi fără vreo 
întrupare materială de un fel sau altul. Moartea corpului nu înseamnă 
distrugerea persoanei, căci Dumnezeu face ca persoana să nu se distrugă 
după moartea corporală. 

Există două condiţii care privesc existenţa decorporalizată: 

1. Condiţia identităţii. întrucît persoana supravieţuieşte, ceea ce 
face ca o persoană să fie ceea ce este, adică identitatea sa personală, 
trebuie să se regăsească după moarte. 

Conform acestei condiţii, supraviețuirea a ceva neidentic cu mine 
nu poate conta drept supraviețuirea mea. 

2. Condiția recunoaşterii trebuie să existe recunoaşterea 
(conştientizarea) supravieţuirii. Această conştientizare poate fi asigurată 
de conştiinţa a ceea ce eşti sau ai fost şi de prezenţa amintirilor despre 
viaţa pre-mortem. 


În creştinism, condiţia identităţii şi cea a recunoaşterii sunt 
interconectate. Condiţia recunoaşterii constă în aceea că viaţa pre- 
mortem şi viaţa post-mortem sunt legate prin memoria şi conştiinţa de 
sine a persoanei. 

Aşadar, mintea persoanei trebuie să supravieţuiască. Mai rezultă 
că, în concepţia creştină, identitatea personală este egală cu mintea 
(ceea ce face ca eu să fiu eu este mintea mea), care include memoria şi 
conştiinţa de sine. Supravieţuirea post-mortem este esențialmente o 
supravieţuire psihică. 

În teologie există două abordări principale. În una dintre ele se 
face distincţie între persoana completă (minte plus corp) şi persoana 
incomplet (minte); în existenţa decorporalizată nu ai miini, picioare, 
simţuri etc. A doua abordare consideră persoana în termeni exclusiv 
spirituali; corpul uman nu este necesar nici măcar pre-mortem. 

In orice abordare creştină, supraviețuirea durează pînă în ziua 
Judecăţii de Apoi. 


Descartes - dualismul substanţial (dualismul cartezian): 
Esenţa obiectelor materiale, fizicale este întinderea în spaţiu (el le 
numeşte res extensa, adică lucruri cu întindere). Mintea şi experienţele 


conştiente sunt substanţe care nu sunt întinse în spaţiu în spaţiu, iar 
esenţa lor este gindirea (rex cogitans). 

În "Discurs asupra metodei", Descartes spune: "Eul, adică 
mintea...". Argumentele lui sunt totuşi vulnerabile. 


Trăsături comune pentru near-death experiences (NDE) 

1. S-a simţit părăsindu-şi corpul şi existînd în afara lui. 

2. S-a simţit "văzîndu-şi" propriul corp. 

3. A simţit că se poate mişca în mediul fizical din preajma corpului. 

4. S-a simţit ajungînd într-un mediu despre care a spus că este "o 
altă lume" decit cea fizicală şi apoi s-a simţit ca întorcîndu-se din acea 
lume în corpul său. 


lpoteze sceptice cu privire la NDE 

1. Ipoteza proiecţiilor psihice 

În istoria psihologiei au existat numeroase interpretări "antipatice" 
la adresa experienţelor religioase. Freud considera fenomenele religioase 
drept proiecţii ale unor procese psihice, cu sursa în dorinţa imperioasă de 
a ne menţine într-o copilărie perpetuă în care cineva să ne apere fără 
greşeală. 

Ipoteza: Experiențele vieţii de după moarte pot fi explicate ca 
proiecţii de tip freudian, alimentate de speranţa iluzorie în supravieţuire şi 
declanşate de experiențe traumatice (de exemplu intervenţiile 
chirurgicale). 


Această ipoteză nu "ține"; poate explica unele cazuri, dar nu pe 
toate, deoarece nu toţi cei care au avut NDE au manifestat speranţe sau 
temeri faţă de moarte; NDE au avut şi unii agnostici. 


2. Ipoteza fizicală 

Potrivit acestei ipoteze, experienţa vieţii de după moarte poate fi 
explicată în termenii condiţiilor fizicale ale subiectului traumatizat, ca o 
formă de delir cauzat de supra-medicaţie sau de privarea de oxigen. 


Nici această ipoteză nu "ţine", deoarece au existat multe cazuri în 
care subiectului nu i s-au administrat medicamente şi nici nu a fost 
spitalizat. Cît despre privarea de oxigen, nici această situaţie nu este 
valabilă pentru toate cazurile. In plus, studiile clinice au arătat că aceasta 
îl face pe subiect iritabil, amnezic, anxios, chiar poate delira, iar toate 
acestea sunt simptome foarte departe de euforia, de fericirea raportate în 
descrierile NDE. 


Ipoteze binevoitoare 


Unii subiecţi furnizează informaţii despre mediul fizical din jurul lor 
pe care nu le-ar fi putut dobiîndi aflindu-se în corp. De asemenea, unii 
relatează întilniri în "cealaltă lume" cu persoane despre care nu ştiau că 
au murit, dar care muriseră într-adevăr. 

Ipoteza: 


Oamenii din diferite culturi (diferite religii) au avut realmente 
experienţa vieţii de după moarte şi a existenţei decorporalizate, dar 
descrierile acestora sunt puternic influențate de fondul religios, de 
educaţia, de credinţele persoanei respective. 


Info: Bibliografie facultativă 
Sensul tragic al vieţii, de Miguel de Unamuno 
O confesiune, de Lev Tolstoi 
Viață după viață, de Raymond Moody 
Recollection of death: a clinical investigation, de Michael Sabam 


